b'\n_START_ARTICLE_\nHMS Chanticleer (U05)\n_START_SECTION_\nPalvelus\n_START_PARAGRAPH_\nHMS Chanticleer valmistui 9. maaliskuuta 1943, jolloin se siirrettiin tilaajan vastaanottotesteihin. Alus siirtyi huhtikuussa koeajojen ja varustamisen p\xc3\xa4\xc3\xa4tytty\xc3\xa4 koulutettavaksi Tobermoryyn. Se liittyi toukokuussa Greenockiin sijoitettuun 7. Saattajaryhm\xc3\xa4\xc3\xa4n suojaamaan Atlantin saattueita. Alus suojasi hinattavana olleen Maltalle siirrett\xc3\xa4v\xc3\xa4n kelluvantelakan Obanista Gibraltarille._NEWLINE_Alus suojasi 28. kes\xc3\xa4kuuta saattuetta KMF18, josta se erkani 7. hein\xc3\xa4kuuta aloittaen matkansa B\xc3\xb4nen niemimaalle. Alus liittyi 9. hein\xc3\xa4kuuta saattueeseen KMF19 suojaten sen matkan Sisilian sillanp\xc3\xa4\xc3\xa4h\xc3\xa4n. Alus erkani saattueesta seuraavana p\xc3\xa4iv\xc3\xa4n\xc3\xa4 sillanp\xc3\xa4\xc3\xa4h\xc3\xa4n saavuttuaan liittyen it\xc3\xa4iseen tukiosastoon._NEWLINE_Alus palasi elokuussa operaatiosta vapauduttuaan Atlantin saattueiden suojaksi. Se suojasi 1. syyskuuta saattuetta MKF22 Gibraltarilta kotimaahan ryhm\xc3\xa4ns\xc3\xa4 mukana. Alus m\xc3\xa4\xc3\xa4r\xc3\xa4ttiin huollettavaksi telakalle Clydeen, mist\xc3\xa4 palattuaan se palasi saattajaryhm\xc3\xa4\xc3\xa4ns\xc3\xa4._NEWLINE_Alus l\xc3\xa4hti 2. marraskuuta Freetownista ryhm\xc3\xa4ns\xc3\xa4 mukana suojaten saattuetta SL139 Liverpooliin. Alus oli j\xc3\xa4i saattueeseen 16. marraskuuta Gibraltarilta saapuneen saattueen MKS130 liitytty\xc3\xa4 osastoon. HMS Chanticleeriin osui 18. marraskuuta Axoreihin kuuluvasta San Miguelin saaresta it\xc3\xa4lounaaseen Saksan laivaston sukellusveneen U-515:n laukaisema akustisesti maaliinhakeutuva T5 GNAT torpedo (39\xc2\xb047\xe2\x80\xb2N, 20\xc2\xb012\xe2\x80\xb2W ). Osuma tuhosi aluksen per\xc3\xa4n 28 miehist\xc3\xb6nj\xc3\xa4senen saadessa surmansa. Se jouduttiin hinaamaan uppoamisen est\xc3\xa4miseksi Ponta Delgadoon Azoreille, miss\xc3\xa4 alukselta poistettiin 22. marraskuuta sotamateriaali ja se poistettiin palveluksesta._NEWLINE_Pelastusalus Salveda hinasi joulukuussa aluksen hylyn Hortaan Azoreilla, jossa sit\xc3\xa4 k\xc3\xa4ytettiin tukikohta-aluksena nimettyn\xc3\xa4 Hesperidekseksi. Alus nimettiin 31. joulukuuta uudelleen HMS Lusitania II:ksi, vaikka se jatkoi palvelustaan tukikohta-aluksena Euroopan sotatoimien p\xc3\xa4\xc3\xa4ttymiseen saakka. Alus poistettiin palveluksesta ja hylky myytiin 1946 romutettavaksi Lissabonissa.'